
Sensationelt fund af ny dansk 

meteorit 

Af Ole Henningsen 

Lektor Henning Haack nævner ofte, at man statistisk set regner med fund af en 
dansk meteorit en gang for hvert 100 år. 

Det er derfor helt sensationelt, at der med det seneste fald den 6. februar 2016 nu 
indenfor 7 år er fundet 2 danske meteoritter, og det medens han selv har været 
kurator for den danske meteoritsamling på Geologisk Museum. 



► 4 MM # SJ 


På dette stillbillede fra en overvågningsvideo i Skovlunde ses hele området samt 
himlen klart oplyst af himmelfænomenet lørdag den 6. februar 2016 kl. 22.07. 

Foto: Brian Mansfeldt 


VIDEO Overvågnings video viser meteorittens fald 



Stillbillede fra overvågningsvideo fra Ho nordvest for Esbjerg. Ildkuglen 
kommer skråt ned fra højre side af billedet og „lander" næsten bag træerne. 






Den er dog ca. 200 km borte. 

Pga. skydækket er denne video p.t. eneste danske optagelse, der viser selve 
ildkuglen på dens færd ned gennem atmosfæren. 


Lørdag aften den 6. februar 2016 kl. 22.07 
observeredes over store dele af Københavnsområdet og 
Nordsjælland et kraftigt 

lysfænomen, der oplyste området og himlen efterfulgt 
af lydmursbrag og mange sekunders rumlen. 

Disse samlede fænomener gav håb om nedfald af en 
meteorit, og hurtigt opfordrede eksperterne via 
medierne folk om at kigge godt efter på flade tage, 
græsplæner og terrasser for at se, om der skulle være 
faldet noget udsædvanligt ned i omgivelserne. 

Lektor Henning Haack modtog hurtigt en bunke mails 
og fotos af sten, der var fundet og som så anderledes 
ud. 

Mellem disse mange henvendelser var der bid. Allerede 
søndag ved aftenstid kunne Henning Haack efter at 
have set et foto af en funden sten besøge en finder i 
Ejby ved Glostrup vest for København, hvor han straks 
kunne konstatere, at der var tale om fragmenter på 56 
gr. af en ægte meteorit, der havde overlevet den 
voldsomme rejse gennem Jordens atmosfære. 


Foto: Kim Østergaard 



Geofysikeren Henning 
Haack synligt glad og 
tilfreds med den 
hjembragte Ejby- 
meteorit. 

Foto: Anders Peter Schultz, Statens 
Naturhistoriske Museum 



Den fundne Ejby-meteorit med et lyst indre og yderst en tynd mørk 
smelteskorpe fra meteorittens voldsomme fart ned gennem atmosfæren. 

Foto: Anders Peter Schultz, Statens Naturhistoriske Museum 


Der er tilsyneladende tale om en almindelig kondrit, den mest almindelige type af meteoritter, men 
alligevel et spændende fund. 

Et stykke af den nye meteorit, der formentlig kan få navnet Ejby efter findestedet, vil straks blive 
sendt til Italien til de første målinger og undersøgelser på et speciallaboratorium. 













Sternwarte Gahberg 
6.02.2016 / 22.07 MEZ 
Leuchtspur von Feuerkugel 

På denne optagelse fra Sternwarte Gahberg øst for Salzburg i Østrig 
ses over horisonten meteorets lysende stribe i luften over Danmark på 
900 kilometers afstand. 


Foto: Erwin Filimon, Sternwarte Gahberg 


Flere meteoritter 

Der kan sagtens ligge flere dele af meteoritten i det område, hvor den blev fundet. Derfor opfordrer 
Geologisk Museum til, at alle i området omkring Ejby og omegn tjekker en ekstra gang, om der ikke 
skulle ligge en meteorit på deres grund. 

- Vi er faktisk helt sikre på, at de stykker, vi har fået indleveret, ikke er hele stenen. Så det er helt 
oplagt, især for dem, der bor i Ejby-området, at de kigger sig ekstra godt for, om ikke der skulle 
ligge lidt mere derude, siger lektor Henning Haack. 

Nøjagtige observationsbeskrivelser kan stadig indrapporteres til forskerne 

via http://www.ildkugle.dk/ 

Har du selv fundet en meteorit? 

Hvis du mener at have fundet en meteorit, må du meget gerne tage et godt billede af den og sende 
det til professor Martin Bizzarro fra Statens Naturhistoriske Museum. 

Du kan også kontakte SUFOI, der straks videreformidler kontakten til 

forskerne, http ://snm. ku. dk/SNM nyheder/alle_nyheder/2016/2016.2/send-os-di ne-meteorit-bil leder/ 


Udstilles igen 

Ej by-meteoritten blev helt ekstraordinært udstillet mandag den 8. februar i 2 timer uden for 
åbningstid, og vil blive udstillet igen på Geologisk Museum, når den kommer tilbage fra 
undersøgelserne i Italien. 

Der kan læses flere detaljer om meteoritfundet under nyheder på Statens Naturhistoriske Museums 
hjemmeside påhttp://snm. ku.dk/ 


Sidste nyt: 

I skrivende stund er det netop blevet meddelt, at der fundet endnu flere dele af den nedfaldne 
meteorit. De nye stykker er dukket op på en parkeringsplads i Herlev. 

Det bekræfter Henning Haack, der er ansvarlig for meteoritsamlingen på Statens Naturhistoriske 
Museum, over for DR Nyheder. 

- Vi har hørt fra en masse, der mener at have fundet noget, og vi har haft en af vores ph.d.- 
studerende ude og følge op på en af de her sager, og meldingen er, at der er et stykke mere af den 
meteorit, der faldt i lørdags, siger han. 

Dagens stykke er større end det, der blev fundet i søndags. 


- Det er ramt ned i noget beton og gået i rigtig mange stykker, så det er lidt svært at sige, hvor 
stort det var, hvis man fik samlet det sammen igen. Men det er i hvert fald mere end det, der blev 
fundet i går. Væsentligt mere, siger Henning Haack. 

Ifølge den ansatte, som har samlet stykkerne op på parkeringspladsen i et industrikvarter i Herlev, 
så er der et lille krater på jorden, hvor den er landet. 

Der er indtil nu fundet meteoritstumper mindst 4 forskellige steder. Se kortet på Museets 
hjemmesidehttp://snm.ku.dk/SNMnyheder/alle_nyheder/2016/2016.2/kort-her-kan-du-lede-efter- 
meteo ritter/. 

http://www.dr.dk/nyheder/indland/nye-meteoritstykker-fundet-i-herlev, 
http: //www. stjerneskud. info/, 

https://www.dr.dk/tv/se/tv-avisen-med-sporten/tv-avisen-med-sporten-og-vejret-20 16-02-07#!/, 
http://www.dr.dk/nyheder/indland/brugernes-videoer-se-braendende-meteorit-lyse-sjaelland-op, 
http://nyheder.tv2.dk/samfund/2016-02-07-56-gram-og-millioner-af-aar-gammel-meteorit-fundet- 
foran-hoveddoer, 

http://www.dr.dk/nyheder/viden/video-overvaagningsvideo-viser-meteorittens-fald#!/00:05 og 

http://www.dr.dk/nyheder/indland/video-sten-eller-meteorit-saadan-tester-du-et-potentielt-rum- 

fund 

Også ildkugle 3 dage tidligere 

Forskerne efterlyser fortsat øjenvidner til den kraftige ildkugle der af mange blev observeret sidst på 
eftermiddagen den 3. februar - altså 3 dage før nedfaldet den 6. februar. 

Det er indkommet et par hundrede observationer af ildkuglen via www.ildkugle.dk. 

Denne ildkugle ser ud til at have passeret fra øst ind over København og er fortsat på en VSV bane 
med kurs mod det sydligste Jylland. Det er muligt, at den er fortsat ud over kysten, og så er der 
selvsagt ikke muligheder for at finde meteoritter. Det kan dog også tænkes, at den er faldet et sted 
nord for grænsen. 

Forskerne er stadig meget interesserede i øjenvidneberetninger fra det allersydligste Jylland. Hvis 
man har set ildkuglen fra Sønderjylland, vil de meget gerne vide, om man så den passere hen over 
hovedet eller alternativt, at den havde kurs ned mod jorden øst for observationsstedet. 

Man er også stadig meget interesseret i at høre om observationer af overlydsbrag i 

Sønderjylland.http://snm.ku.dk/SNMnyheder/alle_nyheder/2016/2016.2/kraftig-ildkugle/. 


Løst og facts 

Af Ole Henningsen 

X-files på banen igen 

Starten på den nye serie af »X-files« bragte en stor medieinteresse med sig, og 
flere af SUFOI's medlemmer blev i den anledning interviewet i aviser, radio og TV. 

SUFOI's formand Kim Møller Hansen blev interviewet 25. januar i et direkte indslag i på DR's P4 fra 
kl. 11.35 til 11.50. Hør udsendelsen her. 

24. januar 2016 berettede DR's nyhedsside om Michael Jeppesen, Næstved, og hans store 
interesse for X-files: 

Michael Jeppesen har siden 1994 været fan af »X Files«. Han ser stadig serien i dag og 
undersøger de myter, kultseriens episoder handler om. 








http://www.dr.dk/nyheder/kultur/film/michael-elsker-x-files-fascinerende-saa-meget-serien- 
afspejler-virkeligheden og 

http://www.dr.dk/nyheder/kultur/film/manden-bag-x-files-overvaagning-og-paranoia-har-bragt- 

serien-tilbage. 

Michael Jeppesen medvirkede endvidere i et direkte indslag i TV2's Go'Morgen Danmark den 28. 
januar og den 29. januar om eftermiddagen i DR's P4 Sjælland. 




I interview med ufo-detektiv Ole Henningsen 

sted; Rigsarkivet 

Reporter. Christine Runøe. Politlæn 

Politikens Poptillæg 
udkommet 

Politiken er gået „i luften" med et nyt 
„Poptillæg". Som journalist Christine Runøe 
Jensen, Politiken Podcast, bl.a. formulerer det 
1. februar 2016: 

Velkommen til første afsnit af Politikens 
Poptillæg - en popkulturelt begejstret 
podcast, hvor vi hver torsdag dykker ned i 
film eller popfænomener, tv-serier, 
pladeudgivelser og tidstypisk støj fra 
internettet. 

I første afsnit dykker vi ned i emnet Electronic 
Dance Musik, også kendt som EDM - er af 
tidens mest dominerende populærgenrer. 

Vi taler også om den nye sæson af den 
kæmpepopulære tv-serie »X-files«, hvor 
makkerparret Mulder og Scully igen sætter sig 
for at lede efter sandheden. Vores reporter, 
Agent Runøe, mødes med den danske 
ækvivalent til Fox Mulder: Ole Henningsen fra 
Skandinavisk Ufo Information, som hver uge 
dykker ned i de danske X-filer på Rigsarkivet i 
København. 

Gæster: DJ og pladeselskabsejer Josefine 
Winding, Politikens tv- og filmanmelder 
Joakim Grundahl og klubpromoter Lars LP. 
Redaktion: Lucia Odoom, Christine Runøe og 
Katrine Hornstrup Yde. 

Indslaget med Ole Henningsen kan høres 
cirka 25 minutter inde i produktionen: 


_ inasiaget mea uie nenmn 

Fra Politikens tillæg om X-Files 28. januar 2016 cirka 25 minutter inde 
http://politiken.dk/podcast/politikens _poptillaeg/ECE3044328/electronic-dance- 
filer-og-hatewatching/ og http://viaplay.dk/ 


Astronauten Ed Mitchell død 

Den amerikanske astronaut Ed Mitchell - en af bare 12 
personer, der har gået på Månen - er død den 4. 
februar, oplyser hans familie og rumfartsorganisationen 
Nasa. Han blev 85 år. 

Mitchell var en del af Apollo 14-missionen i 1971 
sammen med Alan Shepard Jr. og Stuart Roosa. Mitchell 
var den sidste overlevende af de tre, og var på sin 
månemission med til at sætte rekord for at have gået 
længst på Månens overflade og for at have opholdt sig 
længst tid på Månen - 33 timer. 

Mitchell blev det sjette menneske til at sætte sine 
støvler på Månen. Han hjalp med at samle over 40 kilo 
månesten og jordmateriale. 

Ifølge NASA var Mitchell en af pionererne inden for 
rumforskning. I sin bog „The Way of the Explorer" skrev 
Mitchell ifølge Reuters: 

- Der var en følelse af, at vores tilstedeværelse som rumrejsende og eksistensen af selve universet 
ikke var tilfældig, men at der var en form for skaberkraft. 

Edgar Mitchell, sjette mand på Månen 
med Apollo 14 i 1971. 



Mitchell har også i interviews sagt, at rumvæsner flere gange skulle have været i kontakt med Jor¬ 
den, men han har erkendt, at han aldrig selv har set nogen, skriver ritzau bl.a. i sin omtale af 
astronautens død. 

Ed Mitchell har gennem årene i forbindelse med sine udtalelser om ufo-fænomener været stærkt 
omtalt i ufo-kredse, og UFO-Mail bringer en længere artikel om Ed Mitchell i en af de kommende 
udgaver. 

http://www.palmbeachpost.com/news/news/local/apollo-14-astronaut-edgar-mitchell-85-dies-in- 

west/nqKdg/. 


Til salg 

Ufo-nyt komplette årgange 

1980: kr. 300,- 

1981-1984, pr. årgang: kr. 200,- 
1985-2001, pr. årgang. Kr. 150,- 

Ufo-Aspekt: 

1977 og 1979, pr. årgang: kr. 250,- 

Ufo-Aspekt, enkeltnumre 

1976 nr. 1-2-3-5 

1978 nr. 1-4-5-6 
1980 nr. 1-2-3 
stykpris kr. 30,- 

Omkring 20 engelske bøger, diverse om ufoer, haves også til salg. 
Hør nærmere! 

Kontakt: 

René Jensen 

Birkealle 19 

4760 Vordingborg 

Mobil: 23961929 

E-mail: Rene Jensen 

Betaling kan ske via MobilePay. 





Læs ufo-beretninger på 

www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 




